**Beretning 3F Midtvendsyssel**

**Generalforsamling 26. marts 2019**

**Tilbagetrækningsreform** er det nye ord som skulle være et plaster på såret fordi de nu har ødelagt efterlønnen. Den er ikke væk men reelt ikke brugbar fordi den er udskudt og udhulet med fradrag i pensioner.

Er det så godt at vi har fået et nyt ord og en ny måde at tænke tilbagetrækning på. Det er i hvert fald godt det nu er sat på dagsordenen

Vi må erkende at de blå – herunder radikal og DF – hele tiden har haft flertal ja siden Anders Foghs tid og også under Thorning Regeringen– ja vi må jo erkende at vi ikke formår at skabe flertal for de ting som betyder noget når man er på arbejdsmarkedet. Derfor har skiftende regeringer ikke handlet som vores medlemmer fortjener.

Med forslaget om tilbagetrækning har vi fået rystet flertallet – Nok mest DF – lige som da vi forhindrede pensionsalderen skulle stige yderligere. Der var det samme flertal til stede, men vi fik DF over på den anden side.

DF har jo altid spille på flere heste – opportune som de er – men i sidste ende har de stemt med de blå.

Diskussionen om tilbagetrækning har fået dem i knæ – først melder de tilsagn, så kommer forbeholdene og ja nu må vi se om modet svigter og de igen stemmer med de blå. Men det kan valget være med til at presse på med. Flyt stemmerne på en sikker politik med ordentlighed for de som har bidrage i rigtig mange år på arbejdsmarkedet.

Grådigheden har ingen grænser, desværre har vi som borger ikke fået stoppet grådigheden i tide. Vi har givet de blå flertal i alt for mange år. Det må vi Stoppe.

**I afdelingens medlemskreds** har vi mange der er ramt af sygdom, arbejdsskader, nedslidning, ledighed og derved kommet i nærheden af kanten eller endda ud over. Vi har historierne fra det virkelige liv, om de som ikke når efterlønnen eller pensionsalderen.

Vi har medlemmet, som er ramt at forkortet dagpengeperiode, ramt at dagpenge kommissionens nye regelsæt som er klasse opdelt mellem timelønnede og månedslønnede.

Vi har medlemmet som er ramt af nedslidning og ikke nåede at gøre arbejde færdig og selv vælge at gå fra på arbejdsmarkedet, men måtte kæmpe kampe med systemet for sine rettigheder.

Vi har medlemmet som efter 40 års tro tjeneste blev alvorligt syg og må kæmpe med systemet og stadig gør det.

Vi har medlemmet som blev udsat for arbejdsskade og som stadig ikke har fået retfærdighed.

Jeg kan personlig sætte navn og hoveder på disse 4 personer. Vi som sidder hver dag og arbejder med det kan sætte mange navne på sager som disse.

Alt dette er resultat at blå flertal gennem mange år, som har forringet dagpengene både indhold og økonomisk.

De har forlænget arbejdslivet og pensionsalderen er steget til foreløbig 67.

De har stort set fjernet efterlønnen og om ikke andet udhulet den til ukendelighed.

De har fordærvet sygedagpengesystemet og umuliggjort førtidspension.

**I kan sige hvad i vil** – blå blok, DF og radikale har haft det afgørende flertal til at gennemfører disse reformer, noget som aldrig ville være kommet fra en samlet og stærk rød blok.

Vi har fået skabt et samfund med stor utryghed – fra at være det mest trygge samfund og land er vi nu ved at sætte dette overstyr, det som vi kalder velfærdssamfundet.

Jeg har lige læst en bog med en forfatter Lars Olsen, som dokumentere dette, bare for at det ikke skal være noget jeg siger ud i den blå luft. Det er sandheden.

Lige præcis de nævnte reformer eller såkaldte reformer er grunden til at utrygheden har indfundet sig på arbejdsmarkedet.

Vi er blevet bange for at vi ikke kommer ordentligt gennem vores arbejdsliv, vi er blevet bange for at komme i karambolage med systemet. Vi er blevet bange for at vi slet ikke når den 3. alder.

**Historierne med de nedslidte, syge, ledige er nået ud på arbejdspladserne, så vi kender det.**

**Men desværre kender Over Danmark det ikke.** Medierne beskæftiger sig ikke med historier fra det virkelige liv – det sælger jo ikke reklameblokke – nej her er det Over Danmark og reality som præger medierne.

Ikke så sært vi snakker om de unge er forkælede, de får jo forkælelsen smidt lige ud i hovedet hverdag via TV. Glamour i overflod og hvordan skulle de vide at verden jo i virkeligheden slet ikke ser sådan ud når man når arbejdsmarkedet. Bekymrende og ja jeg vil lige nævne medieforliget. Endnu en ting som vil skubbe til reklamefinansieret TV og heraf endnu mere Glamour og virkelighedsfjernt TV.

Det er som om at alle ignorerer det og ikke vil tale om det. Nu var der lige som skabt en forståelse af at alle kunne arbejde til de bliver 70 og så endda gå rundt og spille golf.

Der er som om at den store gruppe af veluddannede som sidder på TV og medierne fik skab en forståelse for at det var dovenskab mere end det var fysik behov som gjorde at man trak sig tilbage fra arbejdsmarkedet. Noget har givet trukket sig tilbage og haft flere år i sig. Men kan det passe man skal have dårlig samvittighed fordi man trækker sig tilbage efter 40 år eller mere. Nej selvfølgelig ikke.

Man er lykkedes med at få gjort de som ikke kommer helt igennem arbejdslivet dovne og ligegyldige. De sidste 5-10% har vi glemt.

Ved i hvad. Det skal altså hører op.

Om så tilbagetrækningsreformen er løsningen. Jeg er ikke sikker på det er nok, men jeg vil stå bag kampen for at vi skal have åbnet for velfærden igen, især til de som har slidt livet igennem og betalt deres skat med glæde.

**52 mia. har blå blok omfordelt fra velfærd til skattelettelser**, og det er de velhavende som har fået mest. Det er end ikke i nærheden af at balancerer.

Eks. Lavede blå blok med DF igen igen finansloven, hvor bilafgifter bliver billigere. Og jo dyrere jo mere var der at spare. Porsche ja så sparer man lige ½ mill. Idrætten i Brønderslev kommune skulle sparer. 660.000, jamen det er jo Porschen og lidt til som Idrætslivet i bare Brønderslev betaler for.

Skattelettelser og afgift på store biler skal ikke finansieres som de nu siger sølle 3 mia som tilbagetrækningsreformen koster skal.

Hvorfor skal alt finansieres og ikke skattelettelser. Jo de er sparet i bl.a. Kommuner – idrætslivet, syge, ældre og unge.

De er sparet på efterlønnen, førtidspension, kontanthjælp – og her er det tit og ofte børnene som det rammer. **Er det det vi vil.**

**Nej** vi skal have uligheden fjernet og ordentligheden genindført.

Vi skal have social sikring af de som kommer ud på kanten og pengene er der. Skattelettelserne til de velhavende skal tages tilbage og sikre tryghed og velfærd igen.

**Afdelingen har som nævnt mange sager** og løbende har vi mellem 100 og 125 sager kørende som journalføres. Dette er sager hvor der skrives, mødes, ringes osv. Dette er bare faglige sager, herudover har vi hele arbejdsskadeområdet – jf. opgørelse. Vi har A-kasse sagerne jf. opgørelse, og vi har økonomiområdet.

Vi sagsbehandler rigtig meget. Vi er 14 ansatte. En rengøring og 5 som har nedsat tid, så i fuldtidsstillinger er vi 11 faste. Så har vi jo i et år haft en projektarbejder som blev til vikar for barsel.

Stort set alle undtagen mig – ganske får sager og mest sygesager – sagsbehandler til op over begge ører. Vi har faktisk til tider for mange sager og personalet presses mere end godt er lige som vi får for lidt tid til opdatering og uddannelse samt almindelig personalevedligeholdelse.

**Jeg må helt ærligt sige at vi har et rigtig ansvarsfuldt og kompetent personale. Tak for det.**

**Sager:**

**A-kassen: jf. opgørelse sidst i beretning**

* Dagpengeberegningssag som politisk stadig behandles på Christiansborg
* Beregninger
* Ledighedserklæringer – 275 stk.
* Efterlønsforsøg
* Samtaler – rådighed – CV – fællessamtaler
* Jobformidling – både indkomne og opsøgende
* Uddannelse -
* Vedligeholdelse af regler og lovgivning herunder møder med jobcentre

**Arbejdsskade: jf. opgørelse sidst i beretning – ca. 100 sager**

* Arbejdsulykker
* Erhvervsbetingede lidelser
* Patientklagesager i forbindelse med arbejdsskadesager
* Erstatningssager og civile søgsmål
* Sygesager

**Faglig:**  Mellem 100 – 125 sager i sagssystem.

* **Industri**
* Der har i 2018 ikke været de skelsættende sager, de tillidsvalgte er gode til at forhandle og løse problemerne lokalt.
* Mange telefoniske henvendelser og mails til og fra de tillidsvalgte er det blevet til, men dejligt at de selv løser det meste selv.
* Dog har der været en afskedigelse af en beskyttet medarbejder som var funktionærlign. Ansat. Firmaet fik ikke ret i, at det var tvingende årsager måtte derfor betale løn i opsigelsesperioden og ca
* 150.000 i godtgørelse.
* Det er også lykkedes os at formidle jobs, så nogle af vores ledige medlemmer har fået nyt arbejde i industrien.
* **Offentlig**
* Afskedigelsessag på det offentlige område, hvor medarbejder bliver opsagt på grund af arbejdsgiverens manglende tiltro til at vores medlem kunne klare arbejdet efter en operation.

Der kunne ikke opnås enighed ved de lokale forhandlinger og sagen blev herefter forhandlet i København. Resultatet blev en efterbetaling samt en erstatning der samlet beløb sig til 120.500 kroner.

* Principiel sag omkring familieplejer.

Kommunerne ansætter familieplejere som selvstændige, men næsten alle deres arbejdsvilkår er som lønmodtagere. Vi har rejst krav overfor kommunen for at de skal anerkende at pågældende er ansat som lønmodtager.

Kommunen er stævnet og sagen kommer fra starten til at køre i landsretten da den er meget principiel.

* **Byg**
* Der er netop kommet afgørelse i sag omhandlende forkert afregnet holddriftstillæg ved natarbejde.
* Jeg beregnet holddrift, SH- betaling og pension til kr. 46.200. Dog efter samtale med firma fik medlem tilkendt betaling på kr. 51.000. Godt resultat og godt samarbejde med firma
* **Transport**
* Midt marts skal jeg og medlem i Civilretten i Sønderborg vedr. sag som nu har været i gang i næsten 1,5 år. Her er håbet, at der bliver sat endelig punktum. Det drejer sig om manglende løn, kørselsgodtgørelse, feriepenge og pension. Skyldig beløb kr. 144.000
* **Privat rengøring og hotel og restauration – PSHR**
* Der har været en del henvendelser og løntjek. Det ene løntjek førte til en sag og det viste sig at andet medlem i samme firma også var blevet betalt forkert efter en mislykket lokalforhandling måtte vi til møde i København og de fik d i alt ca. 50.000 kr. med hjem.
* Hotel og restauration:
* Der har været udført noget opsøgende arbejde for at få tegnet flere overenskomster, det har været svært og meget tidskrævende men det er dog lykkedes at lande et par stykker i 2018 og et par stykker mere er på vej i 2019.
* Et løntjek for et medlem afslørede fejl. Igen viste de sig at andre medlemmer var blevet fejlbetalt og efter en længere sagsbehandling lykkedes det at indgå et forlig for alle medlemmer for ca. 200.000 kr.
* Der arbejdes fortsat med overenskomstdækning.
* **Grøn**
* Landbrugselev
* En politisk sag for at belyse forskellen på KA og en rigtig fagforening.
* Forskellen i godtgørelse på kr. og 3F er på ca. kr. 40.000 i denne sag har 3F og ka haft adgang til de samme oplysninger.
* Udenlandsk landbrugs praktikant, han bliver fyret med øjeblikkeligt virkning, manglende 1 ½ måned af sin uopsigelig kontrakt, og smidt ud af den bolig der er stilet rådighed under praktikperioden. Ved en gennem gang af Ihors løn og timesedler får han en godtgørelse på kr.34.000
* **Arbejdsmiljø – AMR år - Velkomsttalen**

**Økonomi:**

* Kontingenter og medlemsadministration.
* Indmeldelser og udmeldelser, til og fraflytninger
* Budgetter
* Bogføring
* Ungdom
* Udlæg og restancer
* Statistik medlemstal

**Formand:**

* Møder og arrangementer

Nævne 1-2 eksempler i alle grupper

**Sidste år sluttede jeg traditionen tro beretningen af med at komme med fokuspunkter for vores arbejde i 2019. Det var følgende:**

* OK dækning og OK 2018
* Sikre og udvikle afdelingen via styrelse a medlemsdækningen
* Synliggørelse
* Jobformidling og uddannelse

Hvordan er vi så lykkedes med dette. Jeg mener vi er lykkedes, men jeg giver ikke selv topkarakter men pænt bestået.

Det skyldes som tidligere nævnt at **vi sagsbehandler til over begge ører. Det giver mindre tid til visionerne og de nævnte ting.**

-Vi har OK dækket – mere en nogen sinde i nyere tid – men lagt fra i det omfang vi gerne ville.

-Vi har arbejdet meget med at sikre og udvikle afdelingen og snakket medlemsdækning. Herunder haft ansat en projektmedarbejder til at dette, men som også nævnt blevet brug til andet, så derfor ikke lykkedes som ønsket. Og vi har stadig problemer med at fastholde og tiltrække medlemmer. (økonomi)

-Vi har synliggjort os, men slet ikke som tidligere. Prioriteret de ting som havde holdninger, og det er ikke let at komme igennem med.

-Jobformidling og uddannelse. Hele tiden en del af vores virke, men igen ressourcerne til at give topkarakter har ikke været til stede. Vi ville meget gerne meget mere ud og være opsøgende i forhold til formidling – vi gør det og er der, men stadig når vi ikke helt vores ambitioner. Vi har hele tiden uddannelse med i bagagen. Vi gør det godt på flere området, men også her kunne ressourcer hjælpe til topkarakteren.

**Jeg vil derfor også slutte beretningen med at fortælle lidt om hvordan vi snakker om det som jeg kalder ressourceproblemer.**

Tit og ofte kalder jeg det også sårbarhed. Vi er og bliver en lille afdeling – vi bevæger os ned mod 2300 medlemmer – jeg har sagt det hvert får på generalforsamlingerne og i bestyrelsen – uimodsagt at vi ikke kan være mindre personale.

Medlemstilbagegang og fastholdelse af personale samtidig med vi har tidsmæssige ressourceproblemer det er lidt af en cocktail. Meget svær tilgængelig kan jeg sige.

Konsekvensen af ovenstående er at vi har sat kontingentet voldsomt i vejret og alligevel kommer ud med stort underskud også større end budgetteret. Vi kommer til at stige i fremtiden også, samtidig med vi tærer af formuen. Formuen er dog stadig fornuftig.

**Alt dette har vi diskuteret i bestyrelsen hele året på alle bestyrelsesmøder.**

Vi har kortlagt afdelingen

* Økonomisk
* Medlemsmæssige
* Personale
* Opgaver og ressourcer.

**Det har vi gjort under overskriften afdelingens fremtid.** Vi har brugt en hel lørdag på at holde konference og har i det hele taget arbejde rigtig godt og seriøst med afdelingen størrelse og gørelse.

Bestyrelsen og personalet er enige om at vi skal være opmærksom på at vi kan have en udløbsdato. Vi er enige om at vi skal have rettidig omhu i forhold til dette. Vi er enige om at vi bliver nød til at søge samarbejde på et eller andet niveau. Vi er ikke enige om tidspunktet. Vi er enige om at det skal forgå ordentligt og gives tid og at vi under alle omstændigheder skal sikre os at vi er levedygtig fremadrettet til vi har fundet vores ben. Derfor kontingentstigningerne. Alternativet var lukning her og nu samt en overgivelse til en af vores naboer uden indflydelse og rettigheder på fremtiden, både i forhold til personale men aller mest vigtigt servicen for medlemmerne. Den er og bliver vigtig for os alle i bestyrelsen og blandt personalet.

Så rygterne taler for så vidt sandt. Vi snakker om fusion eller samarbejde. Vi har også besluttet at vi vil snakke med evt. samarbejdspartnere men ikke hvornår.

**Hvis bestyrelsen beslutter samarbejde eller fusion.**

Så vil vi først sondere om det er muligt på de præmisser vi nu ønsker det. Herefter vil vi inddrage alle – TV, bestyrelsen, ansatte, arbejdspladser skal besøges og vi skal i det hele tager i berøring med så mange medlemmer, at vi sikre os at vi har jer medlemmer bag et evt. samarbejde.

Så ja vi snakker fremtid, men vi har intet besluttet og i vil under alle omstændigheder blive inddrager – jer der vil – og ja selvfølgelig vil der blive afholdt en generalforsamling som skal tage stilling til dette og også skal tage stilling til hvordan.

Mest af alt, så gælder der jeres og afdelingens fremtid. Den vil vi gøre alt for at sikre og udvikle, uanset om den er en del af noget større og andet.

**Tak til personale, bestyrelse og alle tillidsvalgt.** Husk AMR året og bak om dette. Bak op om vores AMR repræsentanter og arbejdsmiljø, det er og bliver en vigtig faktor i det som jeg indledte med nemlig en ordentlig alderdom og tilbagetrækningsreformen.

Arbejdsmiljøet er og bliver det centrale i at vi når til vejs ende i vores arbejdsliv på en ordentlig måde.

**Tak for orden og held og lykke derude.**

**STATUS FOR INDDREVNE MIDLER I FORBINDELSE**

**MED ARBEJDSSKADER I 2018.**

Igen i 2018 har der været stor aktivitet på arbejdsskadeområdet, primært på afdelingskontoret i Brønderslev, men også en del på kontorerne i Aabybro og Brovst.

Aktiviteterne drejer sig om allerede anmeldte skader der skal sagsbehandles og nye sager der skal oprettes og sagsbehandles i Arbejdsmarkedets Erhvervssikring (Arbejdsskadestyrelsen), Ankestyrelsen, diverse forsikringsselskaber og advokatkontorer.

desuden rejser vi en del civile søgsmål via forbundets juridiske sekretariat for at hente svie-og smerteerstatning og tabt arbejdsfortjeneste, disse sager kan ofte ende i retten idet der kan være tvivl om skadevolder.

Herudover deltager vi i nogle tilfælde i opfølgningsmøder på jobcentrene samt på afgørende møder i rehabiliteringsnævnene, endelig deltager vi rigtig tit sammen med medlemmerne der er henvist til arbejdsmedicinsk klinik p.g.a. erhvervsbetingede lidelser ofte ryglidelser og generelt i bevægeapparatet samt psykiske lidelser gerne opstået efter langvarige chikanerier og simpel mobning.

Pt. Har vi ca. 100 verserende sager hvoraf 36 er arbejdsulykker 64 er erhvervssygdomme og i årets løb har afdelingen bistået vores medlemmer i mange erstatningssager der har resulteret i udbetaling af erstatning for bl.a. varigt mén, løbende ydelse for tab af erhvervsevne og kapitalerstatninger for erhvervsevnetab (engangsudbetaling).

Vi har således i årets løb været behjælpelig med udbetaling af erstatning for tab af erhvervsevne i 14 sager med et samlet beløb på 2.422. 911 kr.

og i erstatninger for varigt mén drejer det sig om udbetaling i 9 sager med et samlet beløb på 2.057.643 kr.

I alt for helt eller delvist afsluttede erstatningssager i 2018: 4.480.554 kr.

Venlig hilsen

*Bjarne Hammer*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | | **Udbetalinger pr. Udbetalingsart (Pr. Udbetalingsperiode) 19-02-2019** | | | | | | | | | | | | | |  |  |
|  | | | | |  |  |
|  |  |  |  |  |  |  |
|  |  |  |  |  |  |  |
|  | **1104 3F Midtvendsyssel** | | |  |  |  |
|  |  |  |  |  |  |  |
|  | **Udbetalings Art** | **Brutto** | **Heraf AUS** | | | **Antal** |
|  |  |  |  | | | **Medlemmer** |
|  | Dagpenge | 22.852.032 | 670.640 | | | 376 |
|  | Efterløn | 17.363.883 |  | | | 130 |
|  | Efterlønsbidrag tilbagebetaling | 2.891.280 |  | | | 40 |
|  | EOS dagpenge | 230.189 |  | | | 4 |
|  | Ferie dagpenge | 1.038.235 |  | | | 154 |
|  | Kørselsgodtgørelse | 79.131 |  | | | 64 |
|  | Manuel udbetaling dagpenge | 1.720 |  | | | 1 |
|  | Skattefri præmie ved efterløn | 1.180.608 |  | | | 13 |
|  | VEU befordringsgodtgørelse | 49.275 |  | | | 125 |
|  | VEU Godtgørelse. | 1.409.079 |  | | | 200 |
|  |  |  |  |  |  |  |

CV -samtaler      265

Rådighed           157

Fællessamtaler   170

Sygesamtaler     164